Diari Oficial de la Generalitat Valenciana


Sumari del DOGV 4807, del 28-07-2004 (2004/7380)

Rotlle d'apel·lació número 18/2004. Cèdula de notificació.
----------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7380


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 18/2004. Cèdula de notificació. [2004/Q7380]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant resolució del dia de hui, dictada en el rotlle d'apel·lació número 18/2004, que prové del juí ordinari 1.015/2002, del Jutjat de Primera Instància de València número 11, s'ha acordat notificar, a l'apel·lat que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Sentència número: 392/2004
  
València, 17 de juny de 2004
  
Magistrades:
  
· Rosa María Andrés Cuenca
  
· María Antonia Gaitón Redondo
  
· Purificación Martorell Zulueta
  
La Secció Novena de l'Audiència Provincial de València, sent-ne ponent Purificación Martorell Zulueta, ha vist el present rotlle d'apel·lació número 18/2004, que prové de les actuacions d'ordinari 1.015/2002, promogudes davant el Jutjat de Primera Instància número 11 de València, entre les parts; d'una, com a demandat apel·lant, Marc Escalón, representat per la procuradora dels tribunals Inmaculada Albos Méndez, i d'una altra, com a demandant apel·lat, Producciones y Espectacles Láser, representat per la procuradora dels tribunals Carolina Teschendorf Cerezo.
  
Decisió
  
Desestimem el recurs d'apel·lació formulat per la representació de Marc Escalón contra la sentència de 19 de setembre de 2003, que confirmem, amb la imposició al recurrent de les costes processals derivades de l'apel·lació.
  
Estimem parcialment la impugnació formulada per Producciones y Espectacles Láser en el sentit que la quantitat objecte de condemna reporte interessos legals des de la data de la interpel·lació judicial, i confirmem la sentència d'instància en la resta de pronunciaments. Cada part suportarà les costes processals causades a la seua instància i les comunes a mitges pel que fa a les ocasionades per la impugnació.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense que s'hi haja impugnat, romandrà ferma, sense necessitat d'una declaració ulterior; i es procedirà a retornar les actuacions originals, juntament amb un certificat literal de la present resolució i l'oportú ofici, al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a Actividades de Ocio Planeta Láser, SL (demandat), i es publique en el Diari Oficial de la Generalitat Valenciana, lliure i expedisc el present edicte.